kardosdrur/scandi-wiki huggingface dataset:
Arkens Radio

Arkens Radio er en kristen lokalradio beliggende i Esbjerg. 
Radioens første officielle udsendelse blev sendt fredag d. 27. maj 1983, og stationen er dermed en af de ældste lokalradioer i Danmark. Radioen blev oprettet af Carl Enevoldsen, der drev et kristens kontaktcenter ved navn Arken. Erik Markussen blev ansat til at stå for den daglige afvikling af udsendelserne. Udsendelserne blev produceret af mennesker, der var aktive på Arken samt af forskellige kirkesamfund og kirkelige foreninger i Esbjerg.

1. marts 1988 blev såvel kontaktcenter som lokalradio overtaget af Luthersk Mission, der siden har drevet arbejdet.

Johnny Søndberg Madsen blev sommeren 1988 ansat som leder af Arken. 1. januar 1990 blev han afløst af Bent Larsen.
Arkens Radios udsendelser bliver primært produceret af lokale kræfter fra Luthersk Mission i Esbjerg. Udsendelserne er en blanding af andagter, prædikener, radiocauserier, føljeton, bibelundervisning og musikprogrammer.

Ekstern Henvisning 
Arken

Radiostationer fra Danmark
Etableret i 1983
Gilles de Rais

Gilles de Rais (eller de Retz) (1405 ?  – 26. oktober 1440) var en fransk adelsmand og Jeanne d'Arcs soldaterkammerat. Han blev dømt for at tortere, voldtage og myrde snesevis, hvis ikke hundredvis af små børn, hvoraf hovedparten var drenge.
Hans bøn om dagen og hans natlige forbrydelser var begge veje til ekstase.

Han og Elizabeth Báthory, en anden sadistisk aristokrat som levede et århundrede senere, betragtes af nogle historikere som de første seriemordere.

Kilder

Eksterne henvisninger 

 Gilles de Rais 

Seriemordere fra Frankrig
Personer henrettet ved hængning
Locusta

Locusta var en professionel giftmorder i Rom, der levede på et tidspunkt i det første århundrede.
hun drak hver dag en lille smule gift, så hun blev immun over for alle former for gift, som var kendt på dette tidspunkt, så hvis der var nogen som prøvede at myrde hende, ville de fejle.

I år 54, blev hun muligvis hyret af Agrippina Den Yngre, til at slå den romerske kejser Claudius, med en ret af giftige svampe. I år 55, blev hun dømt for at have forgiftet et andet ofre. Da Nero hørte om dette sendte han en deling fra Prætorianergarden, for at redde hende fra henrettelse. Til gengæld for dette blev hun ordret til at forgifte Britannicus. Hun fik heldet med sig ved andet forsøg, og Nero belønnede hende med immunitet mod at blive henrettet, så længe han var i live.

7 måneder efter Neros selvmord, i januar, år 69 blev Locusta dømt til døden af Galba.

Apulejus fra Madaura beskriver hendes liv.

Kilde 
 Michael Newton, The Encyclopedia of Serial Killers,

Eksterne henvisninger 
 Locusta from historyswomen.com

Seriemordere
Tjek fødsels- og dødsår
Personer fra Romerriget
Forlaget Modtryk

Forlaget Modtryk er et dansk forlag, der er grundlagt i 1972.

Historie 
Forlaget blev grundlagt som et erklæret venstrefløjsforlag med navnet Modtryk. Socialistisk trykkeri, A.m.b.A. Den første bestyrelse bestod af Carsten Vengsgaard, Niels Kjellund, Mikael Witte Jensen, Hans Kjellund, Frands Mortensen, Finn Donsbæk, Vibeke von Sperling, Niels Ole Finnemann Nielsen og Peter von Sperling. 1970'erne var en fremgangsrig periode for den politiske litteratur på forlaget, og første udgivelse var Malerrapporten. Senere fulgte intern politisk uenighed med mange splittelser og kriser til følge, der bl.a. bevirkede, at forlaget Klim skilte sig ud fra Modtryk i 1984.

I 2009 oprettede Modtryk det københavnsbaserede børnebogsforlag Forlaget Alvilda med den tidligere Carlsen-direktør Jens Trasborg som forlagsdirektør.

Aktuel udgivelsesprofil 
Forlaget er i dag (2008) især kendt for sine udgivelser af kriminal- og spændingsromaner. Heriblandt romaner af Stieg Larsson, Arne Dahl, Jo Nesbø, Morten Hesseldahl, Håkan Nesser samt Jan Guillou. 
I 2007 genudgav man krimiserien Roman om en forbrydelse af forfatterparret Maj Sjöwall og Per Wahlöö skrevet i perioden 1965-1975 i dansk nyoversættelse ved Bjarne Nielsen.

Reference

Eksterne henvisninger 
 Hjemmeside for Forlaget Modtryk 

Forlag fra Danmark
Etableret i 1972
Virksomheder i Aarhus
Peter Stubbe

Peter Stubbe (også stavet Peter Stumpp, Peter Stube, Pe(e)ter Stubbe, Peter Stübbe eller Peter Stumpf), født 1525, død 31. oktober 1589, var en tysk landmand, og angiveligt en seriemorder og kannibal, også kendt som varulven fra Bedburg (the Werewolf of Bedburg).

Den mest omfattende kilde til denne sag er en pamflet på 16 sider, udgivet i London i 1590; åbenbart en oversættelse af en tysk tekst, hvoraf der desværre ikke findes kopier bevaret. Den engelske pamflet, hvoraf der eksisterer to kopier, blev genopdaget af Montague Summers,  der udgav bogen The Werewolf in Love and Legend i 1933.  Den beskriver Stubbes liv, angivelige forbrydelser, retssagen, samt en del beretninger fra naboer og vidner til de påståede forbrydelser.

Stubbe var i udgangspunktet en respekteret enkemand, efterladt med en lille søn og en teenagedatter; men gradvis opstod rygter om, at han delte seng med sin søster, og muligvis havde gjort sin datter gravid. En lokal mand var under mistanke for at have spredt rygterne som hævn, efter at hans kone havde haft en kort affære med enkemanden Stubbe; eller muligvis fra en anden kilde, der havde interesse af at sætte Stubbe i et dårligt lys. Dertil havde Stubbe været så uheldig at tabe sin venstre hånd i en ulykke på gården nogle år forinden, og han blev dermed set på med yderligere mistro, efter at en ulvepote blev fundet i en fælde i en af områdets skove. Efter at så mange i området var sporløst forsvundet, eller blev genfundet døde og helt maltrakterede af ukendte kræfter, styrkede fundet af ulvepoten den skrækslagne befolknings mistanke mod Stubbe. Han var også gået over til protestantismen, og en domfældelse af ham ville - set fra et katolsk standpunkt - kaste en velkommen skygge over den nye tro. 

Under retssagen hævdede Stubbe gennem trolddom at have erhvervet et bælte fra djævelen. Når han tog bæltet på, blev han angiveligt straks forvandlet til en ulv. Han skulle have smidt bæltet fra sig i en vis dal; men magistraterne tog derhen og ledte efter bæltet uden at finde det. De formodede, at det havde vendt tilbage til djævelen. Stubbe blev fundet skyldig i drab på seksten personer, og henrettet på hjul og stejle.

Fodnoter 

Seriemordere fra Tyskland
Howard (South Dakota)

Howard er en amerikansk by og administrativt centrum for det amerikanske county Miner County i staten South Dakota. I 2000 havde byen et indbyggertal på .

Byer i South Dakota
Spearfish

Spearfish er en amerikansk by i Lawrence County, i staten South Dakota. I 2005 havde byen et indbyggertal på .

Ekstern henvisning 
 Spearfishs hjemmeside (engelsk) 

Byer i South Dakota
Udgivelser af Lost

Den amerikanske tv-serie Lost har siden sin debut i 2004 fået tilsluttet udgivelser i flere medier af sit franchise, herunder selve serien på dvd, seriens originale soundtrackkomposition af Michael Giacchino og i 2008 adventure/action-spillet Lost: Via Domus fra Ubisoft.

Filmmedier

Lost: The Complete First Season

Lost: The Complete Second Season – The Extended Experience

Lost: The Complete Third Season – The Unexplored Experience

Lydmedier

Soundtracks 
Udgivet til første og anden sæson. Original komposition af Michael Giacchino.

Computerspil

Spil til mobiltelefoner

Via Domus 

I 2008 udkom Via Domus til PC og diverse spilkonsoller. Det introducerer en ny fiktiv person der ikke har figureret i serien, og spilleren gennemgår hovedpersonens historie på øen og i flashbacks. Spillets banestruktur er opbygget ligesom serien, med et "recap," intro, og endeligt cliffhanger i hver banes afslutning. Flere af seriens kendte figurer optræder i det adventure og action-genrebaserede spil, men kun få af de rigtige skuespillere har lagt stemme til, hvor der til resten er brugt "sound-alikes." Spillets historie er ikke "kanon," men er overset af flere af seriens producere.

Lost
Christianslund

Christianslund er en herregård i Ørum Sogn, Galten Herred i det tidligere Randers Amt. Den er dog langt fra nogen gammel gård, da grundlæggelsen sker i 1798. Jorden havde tidligere hørt under Stamhuset Frisenvold, men 1798 får stamhusbesidderen greve Christian August Hardenberg-Reventlow tilladelse til at afhænde stamhusets ejendomme. Frisenvold blev solgt til forvalter August Strøver, der umiddelbart efter bortsolgte flere parceller af tilliggendet. To parceller inklusive den forholdsvis nyoprettede skovridergård Christianslund blev erhvervet af ritmester Werner Therodor baron Rosenkrantz, der nu ophøjedes til hovedgård. Gårdens navn skyldes uden tvivl ovennævnte greve Reventlow. Ved Werner Theodor Rosenkrantz død blev gården erhvervet på auktion af den yngre broder Holger baron Rosenkrantz, der havde store tilgodehavender hos broderen.

Ejere af Christianslund 
 (1798-1823) Werner Theodor baron Rosenkrantz 
 (1823-1829) Holger baron Rosenkrantz (bror til ovennævnte) 
 (1829-1856) Lauritz Ostenfeld 
 (1856-1858) Dorthe Kirstine Ostenfeld, f. Dinesen
 (1858-1876) Carl Wilhelm August Christensen
 (1876-1896) Christian Benedictus Johan Ludvig Conrad Ferdinand greve Reventlow
 (1896-1910) Adam Løvenskiold
 (1910-1912) Rudolf Heilmann
 (1912-1920) Søren Bach
 (1920-1933) C. L. G. Stapel
 (1933) Jydsk Landhypotekforening
 (1933-1934) R. A. Jørgensen
 (1934-1962) Aage Brask

 (1962-ca 1990) Svend Aage Stenild Brask
 (1999-i dag) Gert Lopdrup Pedersen

Herregårde i Randers Kommune
Herregårde i Randers Amt
Etableret i 1798
Nordmænd

Nordmænd er personer fra Norge.

Folkeslag
Som etnisk betegnelse er nordmændene det skandinaviske og germanske folkeslag, som udgør flertallet af befolkningen i Norge. Af de ca. 9,5 millioner mennesker af etnisk norsk oprindelse lever 4,5 millioner i Norge. De fleste etniske nordmænd taler norsk, som stammer fra norrønt, men især i byerne er påvirket af dansk. Skriftsproget findes i to varianter: nynorsk, som bygger på dialekterne, og bokmål, som bygger på den dansk-norske tradition.

Germanerne slog sig ned i Skandinavien allerede før Kristi fødsel. Norske vikinger befolkede Færøerne og Island i 800-tallet. I slutningen af det 1. årtusind opstod kongeriget Norge fra flere småkongeriger.

Nordmænd er nært beslægtede med danskere, svenskere og andre germanske nabofolk.

Norsk borger
Ordet nordmand bruges også om en norsk indbygger eller person med norsk indfødsret. En diskussion om dette fandt sted i 2006. Norsk Språkråd vurderede at «nordmann» i utgangspunktet betyr 'person av etnisk norsk opprinnelse ... Vi tror at det ikke er noe behov for å erstatte "etniske nordmenn" med en annen betegnelse. Betegnelsen "etniske nordmenn" har oppstått på grunn av den store innvandringen i de siste tiårene. Før den kom, brukte en bare betegnelsen "nordmenn", og den betyr det samme som det som noen nå kaller "etniske nordmenn".»  Nogle politikere gik ind i diskussionen. Udenrigsminister Jonas Gahr Støre argumenterede politisk for at "en nordmann er en norsk statsborger", og Erna Solberg mente: "Det var ikke lenger så viktig å definere en etnisk nordmann."

Kilder 
 EuroAmericans.net – Nordmænd i Amerika. 
 US Census – Folketælling i USA.

Referencer

Eksterne henvisninger 
 Levekvalitetsindeks i 2002
 Friends of Norway Caucus.
 Sons of Norway .
 Norwegian-American Foundation.
 Vesterheim Norwegian-American Museum . Netsted til Vesterheim museum (i Decorah Iowa), et museum dedikeret til den norsk-amerikanske arv og kultur.
 Canadas folketælling  fastslår at det er 360.000 nordmænd i Canada.
 Different genetic components in the Norwegian population revealed by the analysis of mtDNA and Y chromosome polymorphisms .
 Geographical heterogeneity of Y-chromosomal lineages in Norway .
Bousso

Bousso er en by i Tchad og er hovedbyen i departementet Loug Chari. 

Byer i Tchad
Massaguet

Massaguet er en by i Tchad og er hovedbyen i departementet Haraze Al Biar. 

Byer i Tchad
Tessellation

Tessellation er et matematiske fagudtryk inden for geometrien, der er afledt af det latinske ord tessella, en firkantet mosaiksten. Men i matematisk geometrisk kan en enkelt mosaikbrik have hvilken som helst form, når blot brikker af den pågældende form kan dække en flade, uden at der opstår gabende mellemrum.

Den hollandske kunstner M.C. Escher har lavet mange billeder med tessellationer.

Se også 
 Pentagonal tessellation

Geometri
Oluf Jørgensen

Oluf Jørgensen (født 1947) er afdelingsforstander i informations- og forvaltningsret på Danmarks Journalisthøjskole. Han er uddannet cand.jur. og var tidligere lektor i forvaltningsret ved Aalborg Universitet. I 1970'erne repræsenterede han SF i Nordjyllands Amtsråd.

Med baggrund i sit fag og sin stilling bruges han ofte som kommentator i medierne.

Referencer 

Embedsmænd fra Danmark
J. Lauritzen

J. Lauritzen er et dansk rederi, der i dag driver virksomhed med bulk carriers til tørlast (Lauritzen Bulkers) og gastankere (Lauritzen Kosan). J. Lauritzen har i dag hovedkontor i Hellerup, men havde i mange år et markant hovedsæde på Sankt Annæ Plads i det centrale København. Udover hovedsædet har rederiet kontorer i Bilbao, Manila, Singapore og Stamford.

J. Lauritzen er et større dansk rederi, men var særlig tidligere en betydende virksomhed indenfor søfart og industri . Selskabet drev bl.a. polarskibe (med efternavnet Dan), som, udover almindeligt fragtfart til især Grønland, har deltaget i videnskabelige ekspeditioner til såvel Arktis som Antarktis. Rederiet har bl.a. været kendt for flåde af kølebåde, hvis navne endte på Reefer. Reefer-divisionen blev i 2007 solgt til svenske NYK.

Det sejlførende tidligere skoleskib Lilla Dan (bygget i 1951, skoleskib frem til 1996) kan stadig ses i danske farvande. Hun ligger normalt ud for Copenhagen Admiral Hotel.

J. Lauritzen var ejer af Aalborg Værft 1937-1988 og har nu en vej i det område, hvor værftet lå, opkaldt efter sig med navnet Lauritzens Plads. I denne periode bygge værftet bl.a. M/S Nella Dan.

Selskabet J. Lauritzen ejes af Lauritzen Fonden.

Historie 
Rederiet blev stiftet i 1884 i Esbjerg af den 24-årige Ditlev Lauritzen, der benyttede faderens navn til det nye rederi, der i 1888 erhvervede sit første dampskib, Uganda. Virksomheden ekspanderede, og Ditlev Lauritzen stiftede et yderligere rederi, Dampskibsselskabet Vesterhavet A/S, og rederierne opnåede indtjening bl.a. gennem transport af frugt til og fra Europa. I 1914 flyttede J. Lauritzen hovedsædet til København.

I 1933 påbegyndte J. Lauritzen linjedrift mellem Europa og Nord- og Sydamerika og i 1937 erhvervede rederiet Aalborg Skibsværft, der var i virksomhedens eje indtil værftets lukning i 1988, hvor det blev overtaget af Danyard.

2. verdenskrig medførte nedgang for rederiet på grund af de vanskelige forhold for handelsflåden under krigen, men rederiet etablerede i 1943 Kogtved Søfartsskole, og efter krigen ekspanderede rederiet med erhvervelsen af en række tankskibe. Rederiet var aktiv indenfor tankskibe indtil 1993, men gik ind i markedet igen i 2004-2013.

I 1952 erhvervede J. Lauritzen skibet Kista Dan, der var udstyret til sejlads i artiske farvande og rederiet var indtil 1987 aktivt med flere skibe til arktisk sejlads. I 1973 gik rederiet ind i tørlast (bulk carriers), der i dag er rederiets største forretningsområde. Senere i 1970'ern gik J. Lauritzen ind i offshore-olieindustrien med køb af en række borerigge og i begyndelsen af 1980'erne gik rederiet ind i markedet for krydstogtskibe med købet af Tropical, der sejlede i Fjernøsten.

I 1989 købte J. Lauritzen Kosan Tankers, der havde specialiseret sig i transport af flydende naturgas m.v. Aktiviten drives fortsat under navnet Lauritzen Kosan.

I midten af 2000'erne afhændede rederiet sine reefer-aktiviteter (sejlads med køle-containere).

Eksterne henvisninger 
 Rederiets hjemmeside 
 Lauritzen Fondets hjemmeside 

Rederier fra Danmark
Danske virksomheder etableret i 1884
Virksomheder i København
Gelenau/Erzgeb.

Gelenau er en kommune som efter Kreisreformen i 2008 er en del af Erzgebirgskreis i den tyske delstat Sachsen. Førhen var den en del af den daværende Landkreis Annaberg.

Geografi 
Gelenau er den nordligst kommune i Landkreis Annaberg. det lavest punkt i dalen til floden Wilisch. Højeste punkt er Auerbacher Höhe der er 640 moh.

Nabokommuner 
I nordøst grænser den til Amtsberg, i øst til Venusberg, i syd til Thum, i sydvest Auerbach, i vest til Gornsdorf og mod nord til Burkhardtsdorf.
Datter

Datter (i flertal døtre) er en forælders afkom af hunkøn. Den tilsvarende betegnelse for mandligt afkom kaldes en søn. Ordet kommer af indoeuropæisk *dhugheter →germansk *dhukter → oldnordisk dóttir.

Ordet betegner enten en piges/kvindes relation til sine forældre eller relationen mellem forskellige foreteelser, såsom datterceller eller datterselskab. Hvis en datter har søskende kaldes hun en søster til dem.

Familierelationer
Kvinder
Carl Brisson

Carl Brisson (født Carl Frederik Ejnar Pedersen 24. december 1893 i København, død 26. september 1958 smst) var en dansk skuespiller og sanger.

Carl Brisson virkeliggjorde den amerikanske drøm, efter at han har både var mælkedreng, buddreng, ølkassevasker, dørmand og tallerkenvasker. Brisson indledte omkring 1916 – efter at have arbejdet som professionel bokser – en karriere som omrejsende kabaret- og operettekunstner med optrædener i blandt andet Stockholm og London. Han opnåede som sanger stor popularitet og fik en international karriere.

I 1917 debuterede han på film hos Nordisk Film under navnet Carl Villard. De mystiske Fodspor blev hans eneste danske film. 10 år senere debuterede han i England med en rolle i Hitchcock-filmen The Ring, og han blev én af landets mest populære filmskuespillere. I 1933 drog ham til Hollywood, hvor han medvirkede i tre film.

Da han ikke havde held til at skabe sig et navn som filmskuespiller, gik han over til at optræde med soloshows, som han turnerede med over hele USA. Her fik han til gengæld stor succes. Efter anden verdenskrig opholdt han sig hver sommer i Danmark, hvor han ligeledes optrådte med shows samt i radioudsendelser. 

Carl Brisson blev under et besøg på Jamaica smittet med gulsot og blev senere, under et besøg i København, alvorligt syg. Han blev indlagt på Kommunehospitalet, hvor han senere døde. Han er sammen med sin kone, Cleo Brisson (født Maria Laurenze Jørgensen), begravet på Vestre Kirkegård

Noter

Referencer

Eksterne henvisninger 
 
 

Stumfilmskuespillere fra Danmark
Sangere fra Danmark
Danskere i Hollywood
Personer i Kraks Blå Bog (afdøde)
Brian K. Vaughan

Brian K. Vaughan (født 1976 i Cleveland, Ohio) er en amerikansk tegneserieforfatter, kendt for blandt andet Y: The Last Man, Ex Machina, Runaways og Pride of Baghdad.

Han har også medvirket til at skrive på tv-serien Lost, siden 2006, hvor han har skrevet på tredje og fjerde sæson, samt Lost: Missing Pieces.

Eksterne henvisninger 

Tegneserieforfattere fra USA
Manuskriptforfattere på Lost

Personer fra Cleveland
Lance Reddick

Lance Reddick (Født 7. juni 1962 i Baltimore, Maryland, død 	17. marts 2023) var en amerikansk skuespiller Han medvirkede i The Wire som Cedric Daniels, samt i Oz som Johnny Basil, og har ydermere medvirket i fjerde sæson af Lost, hvor det egentlig var intentionen, at han skulle være casted som Mr. Eko allerede i anden sæson.

Filmografi

Film

Tv-optrædener 
 100 Centre Street
 Against the Law
 The Beat
 The Corner
 CSI: Miami
 "Vengeance"
 "10-7"
 "One of Our Own"
 Keep the Faith, Baby
 Falcone
 Fringe
 Law & Order
 "Soldier of Fortune"
 "City Hall"
 Law & Order: Criminal Intent
 Law & Order: Special Victims Unit
 Lost
 "The Beginning of the End"
 "Confirmed Dead"
 "Cabin Fever"
 "The Life and Death of Jeremy Bentham"
 New York Undercover
 Numb3rs
 "End of Watch"
 Oz
 Swift Justice
 Præsidentens mænd
 In Excelsis Deo
 What the Deaf Man Heard
 The Wire

Referencer

Eksterne henvisninger 

 

Skuespillere fra USA
HAL (åbent elektronisk arkiv)

Hyper articles en ligne eller HAL er et åbent elektronisk arkiv, hvor forfattere kan deponere deres akademiske dokumenter, uafhængigt af forskningsområde. HAL administreres af Centre pour la communication scientifique directe (CCSD), et fransk computercenter, der er en del af det nationale franske forskningsråd CNRS.

Dokumenterne i HAL uploades enten af en originalforfatter eller, på dennes vegne, af en autoriseret person.

HAL er et redskab til direkte videnskabelig kommunikation mellem akademikere. Tekster der lægges i HAL skal beskrive fuldgyldige forskningsværker og leve op til internationale videnskabelige standarder.

Dokumenter der lægges i HAL behøver dog ikke være publicerede andetsteds eller være beregnet dertil: Så længe de akademiske kriterier er opfyldte, kan de lægges i HAL. Hvis materiale senere publiceres, kan forfatteren eksempelvis tilføje den tilhørende bibliografiske reference og DOI.

For naturvidenskabelige fag som eksempelvis fysik og matematik er HAL også mirror site for arXiv, og preprints kan deponeres dér automatisk via HAL. En lignende mulighed findes for de medicinske fag via en automatiseret deponering i PubMed Central.
 
HAL er et open access-arkiv og understøtter databaseformatet 'Open Archive Initiative (OAI-PMH).

HAL-portaler 

 hprints.org: Det nordiske e-printarkiv for humanioraforskning
 Portalen for Pasteurinstituttet
 Den franske portal for samfundsvidenskab og humaniora HAL-SHS

Andre eksterne links 
 HALs Engelske website

Databaser
Frankrig
Videnskab
Geyer

Geyer er en lille by med omkring 4.000 indbyggere, som efter Kreisreformen i 2008 er en del af Erzgebirgskreis i den tyske delstat Sachsen. Førhen var den en del af den daværende Landkreis Annaberg. Den ligger 8 km nordvest for Annaberg-Buchholz, og 23 km syd for Chemnitz.

Byen er fuldstændig omgivet af skov , blandt andre Geyersche Wald. Højeste punkt er Geyersche Hochplateau, hvor Fernsehturm Geyer ligger ca. 744 moh.

Nabokommuner 
I nordøst grænser Geyer til Ehrenfriedersdorf, mod sydøst til Tannenberg, mod syd Elterlein, mod vest til Zwönitz og mod nord Hormersdorf.